Source: https://www.noveaspi.sk/products/lawText/1/40843/1/2
Timestamp: 2018-12-18 17:50:48+00:00

Document:
Zákon 93/1993 Z.z. - o povinných výtlačkoch periodických publikácií a neperiodických publikácií úplné a aktuálne znenie | Nové ASPI | Wolters Kluwer SR, s.r.o.
§ 1-Príl.2 93/1993 Z.z. ZÁKON
§ 2-3 Periodické publikácie
§ 2 (1) Periodické publikácie sú periodická tlač, 1)
§ 3 Vydavateľ súčasne s vydaním 1)
§ 4-7 Neperiodické publikácie
§ 4 (1) Neperiodické publikácie sú rozmnoženiny literárnych, vedeckých a umeleckých diel, 2)
§ 4a Vydávanie periodických publikácií a neperiodických publikácií v iných jazykoch ako v štátnom jazyku 4)
§ 5 Vydavateľ v súčinnosti s Maticou slovenskou označí medzinárodným štandardným číslom knihy (ISBN) publikáciu, ktorá je tlačovinou.
§ 6 (1) Vydavateľ z každého vydania neperiodickej publikácie do desiatich dní od jej vydania 2)
§ 6a (1) Vydavateľ je oprávnený z každého vydania neperiodickej publikácie vytlačiť najviac 160 výtlačkov nad dohodnutý základ v
§ 7 Pokuty
§ 8-9 Záverečné ustanovenia
§ 8 Zrušujú sa:
§ 9 Tento zákon nadobúda účinnosť 1. májom 1993.
Príl.1 Druh Oprávnený Počet periodickej povinných publikácie výtlačkov ------------------------------------------------------------------
Príl.2 Druh Oprávnený Počet neperiodickej povinných publikácie výtlačkov ------------------------------------------------------------------
93/1993 Z.z. o povinných výtlačkoch periodických publikácií
Znenie do: posledné znenie 26.02.1996
vs.: posledné znenie 26.02.1996
Znenie: posledný stav textu 26.02.1996 - 49/1996 Z.z.
Zákon č. 93/1993 Z.z., o povinných výtlačkoch periodických publikácií a neperiodických publikácií, Národnej rady Slovenskej republiky.
27/1993 Zbierky zákonov na strane 510.
Zrušené: 212/1997 Z.z.
49/1996 Z.z.
93/1993 Z.z.
z 24.marca 1993
o povinných výtlačkoch periodických publikácií a neperiodických publikácií
Zmena: 49/1996 Z.z.
(1) Vydavateľ periodickej publikácie a vydavateľ neperiodickej publikácie, ktorí majú sídlo alebo trvalý pobyt na území Slovenskej republiky (ďalej len "vydavateľ"), odovzdávajú z každého vydania periodickej publikácie i neperiodickej publikácie bezplatne a na svoj náklad povinné výtlačky oprávneným subjektom podľa tohto zákona (ďalej len "oprávnený").
(2) Vydavateľom podľa tohto zákona je právnická osoba alebo fyzická osoba, ktorá uhradila náklady alebo ktorá sa zúčastnila v právnom vzťahu so zahraničným právnym subjektom na uhradení nákladov výroby periodickej publikácie alebo neperiodickej publikácie.
(1) Periodické publikácie sú periodická tlač, 1) Zbierka zákonov Slovenskej republiky, úradné vestníky a iné periodiká vydávané najmenej dvakrát ročne pod rovnakým názvom a v úprave typickej pre tento druh publikácie.
(2) Periodické publikácie podľa tohto zákona nie sú školské časopisy vydávané školami a školskými zariadeniami pre ich vlastnú potrebu, tlačoviny určené pre úradné, služobné alebo prevádzkové potreby štátnych orgánov, obcí, iných právnických osôb a fyzických osôb.
Vydavateľ súčasne s vydaním 1) periodickej publikácie odovzdá určený počet povinných výtlačkov oprávneným uvedeným v prílohe č. 1 tohto zákona.
(1) Neperiodické publikácie sú rozmnoženiny literárnych, vedeckých a umeleckých diel, 2) najmä tlačoviny, počítačové programy a zvukové, obrazové a zvukovoobrazové snímky, ktoré sa vydávajú spravidla raz v roku, a to aj po častiach.
(2) Neperiodické publikácie na účely tohto zákona nie sú:
a) trojrozmerné kartografické diela, kartografické diela pre potreby hospodárskej a kultúrnej výstavby a obrany štátu, 3)
b) trojrozmerné rozmnoženiny výtvarných diel,
c) rozmnoženiny diel, ktoré sú určené spoločenskému alebo rodinnému životu, najmä pozvánky, oznámenia, zvukové, obrazové alebo zvukovoobrazové snímky osobných a rodinných udalostí,
d) bankovky, mince, známky, kolky, žreby, cenné papiere a ostatné ceniny,
e) hlasovacie lístky a ostatné publikácie vydané na vykonanie volieb a referenda.
Vydávanie periodických publikácií a neperiodických publikácií v iných jazykoch ako v štátnom jazyku 4) nie je obmedzené pri dodržaní ustanovení tohto zákona a ustanovení osobitných predpisov. 5)
Vydavateľ v súčinnosti s Maticou slovenskou označí medzinárodným štandardným číslom knihy (ISBN) publikáciu, ktorá je tlačovinou.
(1) Vydavateľ z každého vydania neperiodickej publikácie do desiatich dní od jej vydania 2) odovzdá určený počet povinných výtlačkov oprávneným uvedeným v prílohe č. 2 tohto zákona.
(2) Ak počet rozmnoženín neperiodickej publikácie nepresiahne 500 výtlačkov, vydavateľ odovzdá povinné výtlačky Matici slovenskej, Univerzitnej knižnici v Bratislave a Štátnej vedeckej knižnici v Košiciach.
(3) Ustanovenie odseku 2 sa nevzťahuje na neperiodické publikácie vydávané z vedeckých a iných odborných podujatí.
(1) Vydavateľ je oprávnený z každého vydania neperiodickej publikácie vytlačiť najviac 160 výtlačkov nad dohodnutý základ v nakladateľskej zmluve, 6) ktoré sa používajú na splnenie povinnosti podľa § 6, povinnosti vyplývajúcej zo zmluvných vzťahov vydavateľa a autora a na hodnotiace, propagačné, archivačné a dokumentačné účely.
(2) Výtlačky uvedené v odseku 1 sú nepredajné a vydavateľ je povinný viesť evidenciu o spôsobe ich použitia.
(1) Ak vydavateľ nesplní povinnosť podľa tohto zákona, môže mu obvodný úrad, v ktorého obvode má vydavateľ sídlo alebo trvalý pobyt, uložiť pokutu do 25 000 Sk; pokuta je príjmom štátneho rozpočtu.
(2) Pokutu možno uložiť najneskôr do jedného roka od vydania periodickej publikácie alebo neperiodickej publikácie.
(3) Uložením pokuty vydavateľovi nezaniká jeho povinnosť bezplatne a na svoj náklad odovzdať povinné výtlačky oprávneným uvedeným v prílohe č. 1 a č. 2 tohto zákona.
1. zákon Slovenskej národnej rady č. 378/1990 Zb. o povinných výtlačkoch neperiodických publikácií.
2. vyhláška Ministerstva školstva a kultúry č. 140/1964 Zb. o povinných a pracovných výtlačkoch v znení vyhlášky Ministerstva kultúry Slovenskej socialistickej republiky č. 132/1971 Zb.
Tento zákon nadobúda účinnosť 1. májom 1993.
Zákon č. 49/1996 Z.z. nadobúda účinnosť 27. februárom 1996.
PRÍL. 1
Druh                     Oprávnený                           Počet
periodickej                                              povinných
publikácie                                               výtlačkov
Ústredná, regionálna,    Matica slovenská                        3
miestna a podniková
periodická tlač          Univerzitná knižnica                    2
Slovenská pedagogická knižnica          1
Ústredná knižnica SAV                   1
Slovenská technická knižnica            1
Knižnica Národnej rady
Slovenskej republiky                    1
Štátna vedecká knižnica Košice          1
Novinársky študijný ústav
Bratislava                              1
Ústredná a regionálna    Štátna vedecká knižnica Prešov          1
Banská Bystrica                         1
Zbierka zákonov,         Matica slovenská                        1
a iné periodiká          Štátna vedecká knižnica Košice          1
PRÍL. 2
Druh                          Oprávnený                      Počet
neperiodickej                                            povinných
Neperiodická tlačovina        Matica slovenská                   3
s výnimkou rozmnoženiny
diela, ktorú si vyžaduje      Univerzitná knižnica               2
prevádzková potreba pri
výrobe alebo odbyte výrobkov  Slovenská pedagogická
alebo pri poskytovaní         knižnica                           1
služieb alebo ktorá je
súčasťou výrobkov             Slovenská technická
knižnica                           1
Ústredná knižnica SAV              1
Slovenská lesnícka
a drevárska knižnica pri
Technickej univerzite vo Zvolene   1
Štátna vedecká knižnica Prešov     1
Banská Bystrica                    1
Štátna vedecká knižnica Košice     1
Slovenskej republiky               1
Neperiodická tlačovina,       Matica slovenská                   2
ktorá je rozmnoženinou
diela, ktoré si vyžaduje      Slovenská technická knižnica       3
výrobe alebo odbyte výrobkov  Štátna vedecká knižnica Košice     1
alebo pri poskytovaní
súčasťou výrobkov
Počítačový program            Slovenská technická knižnica       1
Zvukové snímky                Matica slovenská                   1
(gramofónové platne
magnetofónové pásky)          Univerzitná knižnica               1
Snímky                        Slovenský filmový ústav
kinematografických diel       - Národné kinematografické
centrum                            1
Snímky videogramov            Matica slovenská                   1
a obrazové snímky
- Národné kinematografické
1) § 3 ods. 1 zákona č. 81/1966 Zb. o periodickej tlači a o ostatných hromadných informačných prostriedkoch v znení zákona č. 84/1968 Zb., zákona č. 127/1968 Zb., zákonného opatrenia Predsedníctva Federálneho zhromaždenia č. 99/1969 Zb., zákona Slovenskej národnej rady č. 131/1970 Zb. a zákona č. 86/1990 Zb.
2) § 10 ods. 2 zákona č. 35/1965 Zb. o literárnych, vedeckých a umeleckých dielach (autorský zákon) v znení zákona č. 89/1990 Zb., zákona č. 468/1991 Zb. a zákona Národnej rady Slovenskej republiky č. 13/1993 Z.z.
3) § 1 ods. 1 zákona č. 46/1971 Zb. o geodézii a kartografii.
4) § 5 ods. 5 zákona Národnej rady Slovenskej republiky č. 270/1995 Z.z. o štátnom jazyku Slovenskej republiky.
5) Napríklad zákon č. 81/1966 Zb. v znení neskorších predpisov.
6) § 24 zákona č. 35/1965 Zb.

References: § 1

§ 2

§ 2

§ 3

§ 4

§ 4

§ 4

§ 5

§ 6

§ 6

§ 7

§ 8

§ 8

§ 9
 § 6
 § 3
 § 10
 § 1
 § 5
 § 24